KOMMISSIONENS BESLUTNING af 18. december 1996 om særlige hygiejnebetingelser for import af ægprodukter til konsum (EØS-relevant tekst) (97/38/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF nr. 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (1), senest ændret ved Kommissionens beslutning 96/405/EF (2), særlig bilag II, kapitel 2, første led,

under henvisning til Rådets direktiv 89/437/EØF af 20. juni 1989 om hygiejne og sundhedsproblemer i forbindelse med produktion og markedsføring af ægprodukter (3), senest ændret ved direktiv 96/23/EF (4), særlig artikel 11, stk. 4, og

ud fra følgende betragtninger:

De generelle regler for import til Fællesskabet er allerede fastsat i kapitel III i direktiv 92/118/EØF; der bør imidlertid fastsættes særlige hygiejnebetingelser for import af ægprodukter; disse betingelser bør mindst svare til dem, der gælder for markedsføring;

i første række bør det fastsættes, hvordan det hygiejnecertifikat, der skal ledsage ægprodukterne ved import, skal se ud; EF-listen over virksomheder i tredjelande og behandlinger, der er autoriseret i Fællesskabet, opstilles senere; indtil disse beslutninger foreligger, er det op til det pågældende tredjelands myndigheder at attestere, at ægprodukterne hidrører fra en autoriseret virksomhed og er blevet behandlet på en sådan måde, at de opfylder de analytiske specifikationer i kapitel VI i bilaget til direktiv 89/437/EØF;

hvis det er muligt at anerkende betingelser, der giver tilsvarende garantier, kan et tredjeland derudover forelægge Kommissionen et forslag til anerkendelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Ved denne beslutning fastsættes der særlige hygiejnebetingelser for import af ægprodukter, der både er beregnet til direkte konsum og fremstilling af levnedsmidler.

Artikel 2

I denne beslutning gælder definitionerne i artikel 2 i direktiv 89/437/EØF.

Artikel 3

Der gælder følgende betingelser for import af ægprodukter:

1) de skal være fremstillet af æg fra høns, ænder, gæs, kalkuner, perlehøns eller vagtler, dog ikke blandinger af forskellige arter

2) de skal være behandlet og tilvirket på en af myndighederne autoriseret virksomhed, som opfylder betingelserne i kapitel I og II i bilaget til direktiv 89/437/EØF

3) de skal være tilvirket efter de hygiejneforskrifter og -krav, der er fastsat i kapitel III og V i bilaget til direktiv 89/437/EØF, af æg, der opfylder kravene i kapitel IV sammesteds

4) de skal have gennemgået behandling efter en på EF-plan godkendt proces, således at de kan svare til de analytiske specifikationer i kapitel VI i bilaget til direktiv 89/437/EØF

5) de skal opfylde de analytiske specifikationer i kapitel VI i bilaget til direktiv 89/437/EØF

6) de skal have været underkastet sundhedskontrol i henhold til kapitel VII i bilaget til direktiv 89/437/EØF

7) de skal være pakket i henhold til kapitel VIII i bilaget til direktiv 89/437/EØF

8) de skal være blevet opbevaret og transporteret i henhold til kapitel IX og X i bilaget til direktiv 89/437/EØF

9) de skal overholde de gældende EF-normer for rester af skadelige stoffer og stoffer, som kan ændre produkternes organoleptiske egenskaber og eventuelt gøre indtagelse af ægprodukter farlig eller skadelig for menneskers sundhed.

Artikel 4

Hver forsendelse af ægprodukter skal ledsages af et originalt, nummereret hygiejnecertifikat, der er behørigt udfyldt, underskrevet og dateret, og som kun består af et blad i overensstemmelse med forlægget i bilaget.

Artikel 5

Certifikatet skal udfærdiges på mindst et af de officielle sprog i den medlemsstat, hvor ægprodukterne føres ind i EF.

Artikel 6

Denne beslutning anvendes fra den 1. januar 1997.

Artikel 7

Denne beslutning er rettet til medlemsstaterne.

Udfærdiget i Bruxelles, den 18. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 49.

(2) EFT nr. L 165 af 4. 7. 1996, s. 40.

(3) EFT nr. L 212 af 22. 7. 1989, s. 87.

(4) EFT nr. L 125 af 23. 5. 1996, s. 10.

BILAG

>START GRAFIK>

HYGIEJNECERTIFIKAT

for ægprodukter

Referencenr.: Afsenderland: Myndighed: Ministerium: I. Identifikation af ægprodukterne

Ægprodukter af: (oprindelsesart)

Produktets art: Procent ægbestanddele (1): Pakningens art: Antal pakninger: Behandlingsdato: Opbevarings- og transporttemperatur: Garanteret holdbarhedstid: Nettovægt: II. Ægprodukternes herkomst

Produktionsvirksomhedens adresse og autorisationsnr:

III. Ægprodukternes bestemmelse

Ægprodukterne afsendes

fra: (afsendelsessted)

til: (bestemmelsesland og -sted)

med følgende transportmiddel: Afsenders navn og adresse: Modtagers navn og bestemmelsesstedets adresse: IV. Hygiejneerklæring

Undertegnede bekræfter, at ovenfor beskrevne ægprodukter

1) er fremstillet af æg fra høns, ænder, gæs, kalkuner, perlehøns eller vagtler, dog ikke blandinger af forskellige arter

2) er blevet behandlet og tilvirket på en af myndighederne autoriseret virksomhed, som opfylder betingelserne i kapitel I og II i bilaget til direktiv 89/437/EØF

(1) Når ægprodukterne er delvis suppleret med andre levnedsmidler, og såfremt de opfylder kravene med hensyn til tilsætningsstoffer.

3) er tilvirket efter de hygiejneforskrifter og -krav, der er fastsat i kapitel III og V i bilaget til direktiv 89/437/EØF af æg, som opfylder kravene i kapitel IV sammesteds

4) har gennemgået behandling efter en proces, således at de kan svare til de analytiske specifikationer i kapitel VI i bilaget til direktiv 89/437/EØF

5) opfylder de analytiske specifikationer i bilag VI i bilaget til direktiv 89/437/EØF

6) har været underkastet sundhedskontrol i henhold til kapitel VII i bilaget til direktiv 89/437/EØF

7) er pakket i henhold til kapitel VIII i bilaget til direktiv 89/437/EØF

8) er blevet opbevaret og transporteret i henhold til kapitel IX og X i bilaget til direktiv 89/437/EØF

9) overholder de gældende EF-normer for rester af skadelige stoffer og stoffer, som kan ændre produkternes organoleptiske egenskaber og eventuelt gøre indtagelse af ægprodukter farlig eller skadelig for menneskers sundhed.

Stempel (1) Udfærdiget i ,

(sted) den (dato)

Myndighedens underskrift (1) (navn, titel og stilling med store bogstaver)

(1) Stempel og underskrift i en fra den trykte tekst afvigende farve.

>SLUT GRAFIK>